Natiq Yusifov

Natiq Yusifov (8.6.1948–22.2.2014) — Azərbaycan Dillər Universitetinin prorektoru (2000–2014), İngilis dilinin Leksikologiyası kafedrasının professoru.

 Həyatı 
Natiq Yusifov 1948-ci ildə Qəbələ rayonunun Həmzəlli kəndində anadan olub. Orta məktəbi bitirdikdən sonra Azərbaycan Pedaqoji Dillər İnstitutunun Qərbi Avropa dilləri fakültəsinə İngilis və Azərbaycan Dillər ixtisasına qəbul olunub, 1971-ci ildə həmin ixtisası fərqlənmə diplomu ilə bitirib.

İnstitut Elmi Şurasının qərarı ilə 1971-ci ilin sentyabrından İngilis dili kafedrasının müəllimi vəzifəsinə işə qəbul olunub. 1973-cü ildə həqiqi hərbi xidmətdə olub. Hərbi xidmətdən sonra əmək fəaliyyətini Azərbaycan Pedaqoji Xarici Dillər İnstitutunun İngilis dili fakültəsində davam etdirib.

1975–1978-ci illərdə həmin institutun aspiranturasında German Dilləri ixtisası üzrə təhsil alıb və 1985-ci ildə Pyatiqorsk Dövlət Xarici Dillər İnstitutunda German Dilləri ixtisası üzrə "İngilis dilində səs təqlidi sözlərin struktur-semantik təhlili" mövzusunda dissertasiya müdafiə edərək, filologiya elmləri namizədi alimlik dərəcəsi alıb. 1986-cı ildə 1№li Leksika kafedrasının dosenti seçilib. 1990–1999-cu illərdə İnstitutun İngilis dilinin Leksikologiyası kafedrasının müdiri, 1999–2000-cu illərdə İngilis dili fakültəsinin dekanı vəzifələrinə müsabiqə yolu ilə seçilib.

2000-ci ildən indiyədək Azərbaycan Dillər Universitetinin tədris işləri üzrə prorektoru vəzifəsini tutub.

45-dən çox elmi məqalənin, dərsliyin, fənn proqramlarının, monoqrafiyanın müəllifidir.

1998-ci ildən indiyədək həm də Azərbaycan Dillər Universitetinin İngilis dilinin Leksikologiyası kafedrasında pofessor olub.

Natiq Yusifov 2000-ci ildən Avropa Şurasının Ali Təhsil Komitəsində Azərbaycan Respublikası Təhsil Nazirliyinin nümayəndəsi kimi də təmsil olunub. 22 fevral 2014-cü ildə vəfat edib. Qəbələdə dəfn olunub.

3 övladı var.

 İstinadlar 

 http://gabalacity-adam.blogspot.com/2014/02/natiq-yusifov.html
 http://salamnews.org/az/news/read/115772
 http://gun.az/social/98278
 http://qafqazinfo.az/xeber--t76465.html
 http://modern.az/articles/52365/1/
 http://musavat.com/news/son-x%C9%99b%C9%99r/Universitet-prorektoru-d%C3%BCnyas%C4%B1n%C4%B1-d%C9%99yi%C5%9Fdi_184111.html?welcome=1

Kateqoriya:Azərbaycan alimləri
Kateqoriya:Azərbaycan dilçiləri
Kateqoriya:Azərbaycan Dillər Universitetinin professorları
Kateqoriya:Filologiya elmləri doktorları
Kateqoriya:Qəbələ rayonunda doğulanlar
Kateqoriya:Bakıda doğulanlar
Kateqoriya:Qəbələ rayonunda dəfn olunanlar